<classify> Licha ya kuwa Simba ndio kinara kwa pointi 55 tofauti ya pointi tatu dhidi ya Yanga yenye pointi 53 inayoshika nafasi ya pili, Kocha Msaidizi Jakson Mayanja anaupigia hesabu mchezo huo kuwa iwapo Yanga watapoteza au kupata sare utakuwa na faida kwao.Mayanja aliliambia gazeti hili jana kuwa matokeo mabaya kwa Yanga katika mchezo huo yatawapa mwanga, kuelekea katika mechi tatu za kanda ya ziwa ambazo ni muhimu kwao kushinda.Tuna mechi tatu za Kanda ya Ziwa tunajipanga kuhakikisha tunashinda. Lakini wakati tukitarajiwa kuelekea huko tuna utazama mchezo ujao dhidi ya wapinzani wetu Yanga, kama watapata matokeo mabaya basi ni nafasi yetu kupambana na kupata matokeo mazuri,alisema.Simba inatarajiwa kucheza dhidi ya Kagera Sugar utakaochezwa kwenye Uwanja wa Kaitaba, Kagera April 2, mwaka huu.Pia, wanatarajiwa kucheza dhidi ya Mbao na Toto African kisha kurejea Dar es Salaam kwa michezo mingine mitatu ya kumaliza msimu.Alisema wana nafasi ya kufanya vizuri katika viwanja vya Kaitaba na CCM Kirumba Mwanza kwa kuwa vinafaa hata kwa timu yoyote kutoka nje, wanaweza kupata matokeo mazuri.Kwa hesabu ya Mayanja iwapo watashinda michezo hiyo mitatu ya Kanda ya Ziwa watakuwa kwenye nafasi kubwa ya kutangaza ubingwa endapo Yanga itapoteza au kupata sare katika mchezo ujao dhidi ya Azam au mechi zao zingine.Simba ilianza mazoezi jana baada ya mapumziko ya siku tatu tangu walipotoka Arusha kwenye mchezo wa Kombe la Shirikisho dhidi ya Madini, ambapo walishinda bao 1-0.Kocha huyo alisema kikosi hicho kinaendelea na maandalizi, huku wakiwasubiri wachezaji wao nane walioko kwenye timu za Taifa.Alisema baada ya mechi ya Taifa Stars dhidi ya Burundi Jumanne wataanza safari yao ya kwendaBukoba kuwafuata Kagera Sugar.  <topic>: michezo 